burgasdotpro/wikipedia huggingface dataset:
Michelangelo Antonioni

Michelangelo Antonioni (* 29. september 1912, Ferrara, Taliansko – † 30. júl 2007, Rím, Taliansko) bol významný taliansky režisér a scenárista.
Biografia.
Pochádzal z meštianskeho prostredia a od študentských rokov sa amatérsky venoval divadlu a filmu. Vyštudoval techniku na univerzite v Bologni. Po štúdiách založil v rodnom meste amatérske divadlo a písal divadelné i filmové kritiky. V roku 1939 odišiel do Ríma začal spolupracovať s filmovým časopisom "Cinema". Zároveň začal písať prvé filmové scenáre. V roku 1942 ako prvý s názvom 
"Un Pilota ritorna", sfilmoval režisér Roberto Rossellini. V roku 1942 bol asistentom režiséra Marcela Carného, s ktorým natáčal film "Les Visiteurs du soir" na juhu Francúzska. V rokoch 1943 až 1950 sa venoval natáčaniu dokumentárnych filmov a písaniu scenárov. K vlastnej celovečernej tvorbe sa odhodlal až v roku 1950 ako 38-ročný.
Debutoval psychologickým filmom "Cronaca di un amore", ku ktorému si napísal aj scenár. Scenáre k režírovaným filmom si tvoril väčšinou sám. Najznámejšími jeho filmovými dielami sú filmy zo začiatku 60-tych rokov, ktoré tvoria tzv. „tetralógiu citov“ (ide o filmy: "L'avventura", "Noc", "Zatmenie" a "Červená pustatina"). Vo všetkých štyroch filmoch hrala herečka Monica Vitti, ktorá bola v rokoch 19571967 aj Antonioniho životnou partnerkou. V roku 1986 sa Antonioni zosobášil s herečkou Enricou Fico, ktorú spoznal pri natáčaní filmu "Pátranie po jednej žene".
Jeho režisérske aktivity utlmil záchvat mŕtvice v roku 1985, po ktorom ostal Antonioni čiastočne paralyzovaný. V roku 1995 sa k réžii vrátil filmom "Za mrakmi". Posledným jeho filmovým dielom bola poviedka v triptychu "Eros" (ďalšími participujúci režisérmi boli Steven Soderbergh a Wong Kar-wai).
Michelangelo Antonioni zomrel vo svojom rímskom byte dňa 30. júla 2007, zhodou náhody v rovnaký deň ako iný významný režisér 20. storočia, Ingmar Bergman.
Za svoje celoživotné dielo bol Michelangelo Antonioni v roku 1994 odmenený výročnou cenou Americkej filmovej akadémie.
Let Metrojet 9268

Let Metrojet 9268 bol medzinárodný charterový osobný let, ktorý sa 31. októbra 2015 po štarte z medzinárodného letiska v Šarm aš-Šajchu zrútil na Sinaji. Na palube Airbusu A321 letelo 217 cestujúcich a sedem členov posádky. Predbežne oznámenou príčinou havárie bol výbuch bomby na palube lietadla.
Príčina havárie.
Príčina pádu lietadla nebola na začiatku jasná. Diskutované boli štyri možné teórie: chyba posádky, technická porucha lietadla, zostrelenie raketou, alebo výbuch na palube. Hoci egyptské úrady odmietali možnosť zostrelenie lietadla, letecké spoločnosti Air France-KLM, Lufthansa a Emirates odklonili svoje lety mimo Sinajský polostrov. 
Americká televízna stanica CNN s odvolaním sa na zdroje z amerických tajných služieb uviedla, že príčinou katastrofy mohla byť bomba, ktorá mohla byť umiestnená do lietadla niekým z egyptského letiskového personálu. Americké úrady podľa CNN hodnotí tamojšej bezpečnosť ako veľmi nedbalou. Britský premiér David Cameron následne uviedol, že považuje verziu o teroristickom útoku za stále pravdepodobnejšie. 
Spojené kráľovstvo a Írsko zastavili v stredu 4. novembra odlety svojich lietadiel z letiska Šarm aš-Šajch a Británie na letisko vyslala vlastný expertný tím.
Dňa 17. novembra potvrdil šéf ruskej spravodajskej služby FSB Alexander Bortnikov, že išlo o teroristický útok s tým, že v troskách lietadla boli nájdené stopy výbušniny.
Ruské laboratória našli stopy výbušniny aj na osobných veciach obetí. Explózii podľa nich spôsobila podomácky vyrobená nálož dosahujúci sily asi kilogramu trhaviny TNT.
Kalliteles zo Sparty

Kalliteles alebo Kallitelés ("Kalliteles", iný prepis: "Kallitelés") bol olympijský víťaz v zápasení v roku 508 pred Kr.
Kalliteles zo Sparty zvíťazil na 68. olympijských hrách v roku 508 pred Kr. v zápasení. Zápasenie ("palé") sa podobalo dnešnému „"grécko-rímskemu""; aby súťažiaci zvíťazil, musel súpera trikrát zvaliť na zem tak, že sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom. 
Sochárske diela venované Kallitelovi a jeho synovi Polypeithovi stáli kedysi v olympijskej "Altide". Ešte v druhom storočí si ich mohol prezrieť grécky cestovateľ Pausanias, ktorý o nich zaznamenal toto: „"Tam je umiestnený neveľký voz Sparťana Polypeitha a na samom stĺpe je Kalliteles, otec Pollypeithov, účastník v zápasení. Prvý získal víťazstvo s koňmi (tethripon), Kallisthenes v zápasení. ""
Jordánske národné futsalové družstvo mužov

Jordánske národné futsalové družstvo mužov je národné družstvo mužov, ktoré reprezentuje Jordánsko v medzinárodných futsalových súťažiach a priateľských zápasoch. Funguje pod záštitou "Jordan Football Association" (JFA). Prvý medzištátny zápas absolvovalo v roku 1995. Vo februári 2018 mu patrilo vo svetovom futsalovom rebríčku 69. miesto.
Vrcholné podujatia.
Libanonské družstvo sa pokúšalo kvalifikovať na majstrovstvá sveta FIFA iba raz, na šampionát v roku 2016, ale nepodarilo sa mu to. 
Na majstrovstvá Ázie sa kvalifikovalo prvýkrát až v roku 2016, keď skončilo druhé vo svojej kvalifikačnej skupine za prvým . Dovtedy absolvovalo iba jednu neuspešnú kvalifikáciu, v roku 2010.
Družstvo sa zúčastnilo 2 turnajov Ázijských halových hier, na ktorých sa dostalo do štvrťfinále. V roku 2009 vyhralo svoju základnú skupinu, ale vo štvrťfinále prehralo s po predĺžení. V roku 2017 prehralo vo štvrťfinále s . Okrem toho sa predstavilo dvakrát aj na arabských majstrovstvách, z ktorých si v roku 2008 odnieslo bronzovú medailu. V stretnutí o 3. miesto zvíťazilo nad Libanonom. Družstvo sa ďalej zúčastnilo všetkých troch turnajov majstrovstiev Juhozápadnej Ázie, na ktorých v rokoch 2009 a 2012 získalo strieborné medaily.
Timea Majorová

Timea Majorová (* 2. október 1974, Bratislava) je slovenská profesionálna fitneska. Dlhé roky žila v Želiezovciach.
Jej otec je maďarskej národnosti, matka slovenskej. Plynule rozpráva po anglicky, po maďarsky, po rusky a po slovensky.
Zoborský kláštor

Zoborský kláštor je označenie kláštora pri Nitre na úpätí vrchu Zobor.
Môže ísť o:
Kláštor a kostol kamaldulov na Zobore

Kláštor a kostol kamaldulov na Zobore je barokový kláštorný komplex na úpätí vrchu Zobor (vrch) v Nitre. 
História Zoborského kláštora.
Pôvodný benediktínsky kláštor bol pravdepodobne založený v roku 880. Opátstvo zrušil Matej Korvín v roku 1468 po tom, čo sa opátstvo v spore medzi ostrihomským arcibiskupom a Matejom postavilo na stranu arcibiskupstva.
Kláštor bol vyplienený a úplne zničený poľským vojskom vojvodu Kazimíra v roku 1471. Rozsiahle majetky pripadli nitrianskemu biskupstvu.
Obdobie kamaldulov.
Nitriansky biskup (a neskorší ostrihomský arcibiskup) Juraj Pohronec-Slepčiansky (Szelepcsényi) dal postaviť v roku 1663 na mieste opusteného kláštora kaplnku. Do správy rádu kamaldulov sa ho rozhodol dať nitriansky biskup Blažej Jaklin, ktorý chcel oživiť opustený kláštor. Biskup musel požiadať cisársky dvor o súhlas s príchodom tohto rádu do Uhorska. Cisár Leopold I. žiadosti vyhovel a v roku 1691 vydal povolenie na ich príchod. Kamalduli, nazývaní aj bieli mnísi, žili pustovníckym životom a hlásali prísne pokánie a askézu. V roku 1691 začali na starom mieste stavať nový kláštor. Spolu s kláštorom postavili aj kostol zasvätený sv. Jozefovi. Kostol mal tri brány, hlavná bola na severnej strane. Pozostatky pôvodného benedktínskeho kláštora boli v dôsledku stavebných úprav úplne zničené. Návštevníkov pri vchode vítal latinský nápis: "ABSIT AB HAC PORTA TURBATOR EREMI, ODIT ENIM TURBAS TURBA SACRATA DEO" (v preklade „Nech je od tejto brány vzdialený rušiteľ samoty, lebo Bohu zasvätený zbor nenávidí rušiteľov pokoja“). Blažejov bratranec Mikuláš Jaklin dokončil dostavbu v roku 1697. 
Medzi mníchmi v kláštore pôsobil aj jazykovedec, autor latinsko-slovenského slovníka Romuald Hadbavný. Kláštor nechal zrušiť cisár Jozef II. v roku 1782.
Ruiny a čiastočne zachované budovy kláštora sú súčasťou areálu Špecializovanej nemocnice sv. Svorada Zobor.
Pythón (olympionik)

Pythón ("Pythón") bol olympijský víťaz v jazdeckých pretekoch v roku 452 pred Kr.
Pythón, pravdepodobne zo sicílskej Himery, zvíťazil v jazdeckých pretekoch na 82. olympijských hrách v roku 452 pred Kr. Jazdecké preteky (kelés) sa stali olympijskou disciplínou v roku 648 pred Kr. Pretekári na hrách boli väčšinou námezdní, len zriedkavo súťažili majitelia koní osobne. Olympijský veniec si ale vždy odniesol len majiteľ koňa.
Meno olympionika Pythóna je zaznamenané na papyruse (P. Oxy. 222), ktorý bol v roku 1897 objavený britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov zo 75. do 78. a od 81. do 83. olympijských hier. Pythón je na tomto značne poškodenom papyruse uvedený v dvadsiatom deviatom riadku vpravo. Koniec názvu jeho domovskej krajiny pravdepodobne Himery chýba (ΠύθωνοςΙ[μέρα] - Pythónos Hi[mera]).
Ománske národné futsalové družstvo mužov

Ománske národné futsalové družstvo mužov je národné družstvo mužov, ktoré reprezentuje Omán v medzinárodných futsalových súťažiach a priateľských zápasoch. Funguje pod záštitou "Oman Football Association" (OFA). Prvý medzištátny zápas absolvovalo v roku 1992. V marci 2018 mu patrilo vo svetovom futsalovom rebríčku 97. miesto. 
Vrcholné podujatia.
Ománske družstvo sa pokúšalo kvalifikovať na majstrovstvá sveta FIFA iba raz, na šampionát v roku 1992, ale nepodarilo sa mu to. Zvíťazilo nad , ale prehralo s a v skupine obsadilo nepostupové 2. miesto. 
Po kvalifikácii na MS sa z medzinárodnej scény odmĺčalo na dlhých 23 rokov. Nezúčastnilo sa ani jedinej kvalifikácii na majstrovstvá Ázie. Po 23-ročnej prestávke znova obnovilo svoje medzinárodné pôsobenie, keď sa vo februári 2015 v priateľskom stretnutí stretlo so . Družstvo sa ešte v tom roku zúčastnilo aj majstrovstiev Perzského zálivu, na ktorých skončilo štvrté, keď v zápase o bronz prehralo práve so Spojenými arabskými emirátmi.
Proseminár

Proseminár (z ) je forma výučby na vysokej škole (najmä v humanitných odboroch), ktorej účelom je uviesť študentov do problematiky štúdia danej disciplíny. Ide o prípravný seminár, ktorý má pomôcť novonastúpivším študentom osvojiť si vedomosti, zručnosti a návyky potrebné na zvládnutie náročnejších úloh v ďalších formách výučby (najmä na seminároch), naučiť sa základné metódy a techniky samostatnej práce a štúdia.
Ako proseminár sa tiež (v andragogike) označuje vzdelávacia metóda obdobná semináru, ktorú autori terminologického slovníka "Výchova a vzdelávanie dospelých" (2000) charakterizujú nasledovne: "„úvodom odznejú 23 referáty na vopred zadanú tému, pričom sa nevyžaduje ich vzájomná koordinovanosť. Témy si volia samotní účastníci a majú obyčajne kompilačný charakter. Môžu mať aj doplnkový charakter voči predchádzajúcej prednáške (prednáškam) a preto ide zväčša o prehľady údajov, sumarizáciu istých názorov, informáciu o najnovšej lit. a o dostupných prameňoch ap.“"
Vrch Blahoslavenstiev

Vrch Blahoslavenstiev () je vrch pri Genezaretskom jazere, na ktorom Ježiš Kristus predniesol svoju kázeň na vrchu. Ako miesto tohto kázania je vrch uctievaný viac než 1 600 rokov. V 4. storočí nášho letopočtu bol na vrchu postavený byzantský kostol, ktorý bol používaný do 7. storočia. V roku 1938 bola na vrchu postavená kaplnka spravovaná františkánmi podľa plánov talianskeho architekta Antonia Barluzziho. Vrch sa nachádza na tzv. Ježišovej ceste.
&lt;br&gt;
LkCa 15 b

LkCa 15 b je kandidát na protoplanetárny objekt na obežnej dráhe okolo hviezdy LkCa 15 v molekulárnom mraku TMC-1. Bol objavený pomocou zobrazovacej techniky na Keckových teleskopoch. Objav uskutočnili Adam Kraus a Michael Ireland v 2011. Štúdia z roku 2015 o pozorovaniach observatória Las Campanas a Large Binocular Telescope tvrdí, že táto planéta vzniká pomocou akrécie. Je to prvá pozorovaná exoplanéta v procese aktívnej akrécie.
Štúdia z roku 2018 zameraná na spektroastrometrické pozorovanie neobjavila akrečnú planétu, ale zvýšené žiarenie H-alfa (pravdepodobne z variabilného vetra v disku).
Gina Rodriguezová

Gina Alexis Rodriguez-LoCicero (rod. Rodriguez; * 30. júl 1984, Chicago, Illinois, Spojené štáty) je americká herečka. Preslávila ju postava Jane Villanuevovej v komediálnom seriáli stanice The CW, "Jane the Virgin", vďaka ktorej získala 3 nominácie na Zlatý glóbus za najlepší ženský herecký výkon v seriáli (komédia/muzikál) a v roku 2015 túto kategóriu aj vyhrala. Tiež stvárnila postavu Majo Tenorio v hudobnej dráme "Filly Brown" a Beverly v telenovele "The Bold and the Beautiful."
Detstvo.
Gina Rodriguezová sa narodila v Chicagu, ako najmladšia dcéra portorickým rodičom, Genarovi Rodríguezovi a Magali. Je najmladšia z troch sestier. V siedmich rokoch vystupovala so salsa tancom v súťaži Fantasia Juvenil. Gina vyrastala ako katolíčka a chodila na školu St. Ignatius College Prep. V sedemnástich rokoch pokračovala v tancovaní salsy. Keď mala 16 rokov, bola jednou z trinástich tínedžerov, ktorí boli prijatí na Columbia University's Theatrical Collaboration. Študovala umenie na newyorskej univerzite NYU's Tisch School of the Arts. Štyri roky trénovala v Atlantic Theater Company a Experimental Theatre Wing, a v roku 2006 úspešne vyštudovala bakalára umenia. Stvárnila Fridu Kahlo na svetovej premiére v britskom Casa Blue, v hre s názvom "The Last Moments in the Life of Frida Kahlo."
Zac Rinaldo

Zac Rinaldo (* 15. jún 1990) je kanadský profesionálny hokejový hráč na pozícii ľavé krídlo momentálne hrajúci za tím Providence Bruins v Anerican Hockey League (AHL).
Rinaldo mal svoj debut v NHL 22. apríla 2011 v 5. zápase v prvom kole play-off Stanley Cupu 2011 proti tímu Buffalo Sabres.
Rinaldo 17.apríla 2013 podpísal zmluvu s Boston Bruins na dva roky vo výške 1,5 milióna $ 
26. januára 2015 bol Rinaldo suspendovaný na osem zápasov za hrubé narazenie na mantinel obrancu Pittsburgh Penguins Kris Letanga. Rinaldo musel zaplatiť pokutu vo výške 73 170,72 $.
Na začiatku sezóny 2014 – 15 bol Rinaldo predaný do tímu Boston Bruins v 3. kole draft picku.
Fregata vznešená

Fregata vznešená alebo fregata nádherná ("Fregata magnificens") je vták z radu pelikánotvaré (veslonožce, Pelecaniformes) z čeľade fregatovité. V najnovších deleniach bol rad pelikánotvaré zrušený a rozdelený na viac radov, takže v rámci nového delenia sa fregata zaraďuje do radu Sulotvaré (Suliformes).
Hojne sa vyskytuje v tropickej oblasti Atlantického oceánu, ale aj v lesnatých oblastiach na Floride, Antilách a na Kapverdských ostrovoch. Môžeme ju vidieť aj na americkom pobreží Tichého oceánu, od Mexika až po Ekvádor, a aj na Galapágoch.
Opis.
Dorastá do dĺžky 1 metra a má rozpätie krídiel až 2,2 m. Samec váži 1,2 kg a samica 1,7 kg.
Dospelý samec má černastú farbu. Na krídlach má prúžok pier svetlohnedej farby. Zobák má sivej farby. Jeho hrdlový vak je silno ružovej farby (červený a nafúknutý počas obdobia párenia). Má hnedo-čierne nohy a černastú pokožku.
Samica má hlavu a krk čierne, bielu hruď a na hornej časti krídiel má pás výrazných béžových pier. Jej pokožka má modrofialovú farbu. Jej hrdlový vak je sivej až modrofialovej farby. Nohy majú červenkastý odtieň.
Mladé jedince majú bielu hlavu a hruď s výrazným svetlejším pásom na krídlach. Zobák, koža a nohy majú modrasté.
Tento druh fregaty sa veľmi podobá na iné druhy fregát, s výnimkou fregaty bielobokej ("Fregata ariel"). Fregatu vznešenú je možné rozlíšiť od ostatných druhov vďaka chýbajúcim bielym šupinám pod krídlami a mláďatá majú, naopak, bielu kosoštvorcovú škvrnu na brušku. Biele šupiny pod krídlami umožňujú určenie pohlavia jedincov.
Správanie a potrava.
Má veľmi tichý let, ale vydáva rôzne zvuky pri hniezdení.
Živí sa predovšetkým rybami, ale útočí aj na iné druhy morských vtákov, ktorých prinúti vydáviť ich potravu, ktorú následne sama zje. Na vodnú hladinu nepristáva, svoju korisť chytá počas letu.
Hniezdi na vyvýšených miestach pretože má príliš krátke nohy a hniezdenie vo výškach jej uľahčuje let. Nedokázala by znovu vzlietnuť, ak by pristála priamo na zemi.
Čerňatyn (Kalynivský rajón)

Čerňatyn () je dedina ("село") na Ukrajine v Kalynivskom rajóne vo Vinnyckej oblasti. Žije tu 734 obyvateľov.
Pressfoyer

Pressfoyer (iné zápisy: press foyer, press-foyer; výslovnosť [presfoajé]; z / + ) je druh tlačovej akcie, krátke informatívne stretnutie podávateľa informácie (spravidla politika) s novinármi počas (napr. cez prestávku) alebo po rokovaní, vo vedľajších priestoroch budovy (predsáliach), kde sa nachádza rokovacia sála.
Pressfoyer je operatívnou a menej formálnou alternatívou tlačovej konferencie, ktorú ako nástroj PR využívajú predovšetkým členovia zákonodarných zborov, vlády a štátnych orgánov. Niektorí odborníci na masmediálnu komunikáciu (Jozef Ftorek, Olga Jurášková) ho charakterizujú aj ako "„pravidelné stretnutie so zástupcami médií v stanovený čas a na stanovenom mieste“". Jeho účelom je poskytnúť priestor rokujúcim predstaviteľom, aby oboznámili verejnosť so závermi, ku ktorým dospeli, okomentovali priebeh rokovania a vyjadrili sa k ďalšiemu priebehu diskutovanej témy. Podávatelia informácie nemajú čas na prípravu a preto zväčša improvizujú. Novinári majú možnosť položiť dve-tri stručné a vecné otázky.
Výraz press foyer označuje tiež predsálie rokovacej siene, kde sa môžu novinári neobmedzene stretávať s politikmi a klásť im otázky mimo oficiálne tlačové konferencie.
Gustáv Tarnóci

Gustáv Tarnóci z Dolných Leloviec a Jazernice (, * 7. máj 1832, Veľké Lelovce† 12. máj 1907, Budapešť) bol hornouhorský pravicový politik a člen uhorského parlamentu.
Život.
Jeho otec bol slovenskej národnosti, Kazimír Tarnóci "z Veľkých Leloviec a Jazernice", žil v rokoch 1804 – 1888. Matka Amália pochádzala z urodzeného uhorského rodu Majténiovcov "zo Sivého Kameňa" a zomrela roku 1887. Jeho manželka Ida pochádzala zo židovskej rodiny Gutmannovcov zvaných "de Gelse". Ich deti Ida a Vladimir Tarnoczy sa presťahovali do Ameriky.
V rokoch 1872 - 1892 bol opakovane zvolený za poslanca uhorského snemu za skalický volebný okrsok najprv za Deákovu stranu a neskôr za Liberálnu stranu.
Foyer

Foyer (výslovnosť: [foajé]; z ) je pôvodne výraz pre miestnosť s ohniskom (kozubom) slúžiacu na ohriatie, ktorý sa vyprofiloval na označenie vstupného priestoru väčšej verejnej budovy (najmä divadla, koncertnej budovy, kina ap.).
Foyer má reprezentačný účel, kvôli čomu spravidla býva bohato zdobený, v divadlách napr. nástennými maľbami, obrazmi, bustami alebo fotografiami významných umelcov ap. Jeho praktickým účelom je poskytnúť pre divákov priestor na stretnutia, prechádzky, osvieženie či občerstvenie pred predstavením a počas prestávok, pričom zároveň oddeľuje hľadisko od vonkajšieho ruchu a príp. sa tam podáva občerstvenie či predávajú lístky a bulletiny. Vo Francúzsku sa rozlišoval "foyer public" pre obecenstvo a "foyer des artistes" pre hercov, spisovateľov a novinárov.
Royal Navy

Royal Navy (skratka: RN; doslova: "Kráľovské vojenské námorníctvo" alebo "Kráľovské vojnové loďstvo") je námornou a zároveň najstaršou zložkou Britských ozbrojených síl.
Od prvej polovice 18. storočia až po polovicu 20. storočia predstavovalo najmohutnejšiu námornú silu na svete. V tej dobe zásadne prispela k vytvoreniu rozsiahleho Britského impéria a jeho udržaniu do polovice 20. storočia. Od konca 19. storočia však krajina postupne strácala svoje postavenie hegemóna svetových morí. Počas druhej svetovej vojny kráľovské námorníctvo prevádzkovalo takmer 900 vojnových lodí. V dobe studenej vojny bolo súčasťou síl NATO. Po rozpade Sovietskeho zväzu začala reorganizácia kráľovského námorníctva umožňujúca globálnu projekciu sily a expedičné nasadenie. Britské kráľovské námorníctvo je tiež jediným britským prostriedkom jadrového odstrašenia – vlastní štyri raketonosné ponorky triedy "Vanguard".
V súčasnosti má okolo 37 500 osôb, z toho 6 000 vojakov námornej pechoty. K decembru 2014 prevádzkovala 33 veľkých hladinových lodí a ponoriek (bez HMS "Victory"), vrátane jednej ľahkej lietadlovej lode, šesť stealth torpédoborcov, dvoch veľkých výsadkových lodí, trinástich fregát a jedenástich ponoriek. V prípade vojny môže nasadiť aj 15 plavidiel prevádzkovaných Royal Fleet Auxiliary (RFA). Tá námorníctvu poskytuje civilnú logistickú podporu. RFA však takisto vlastní tri pomocné výsadkové dokové lode triedy "Bay".
HMS "Victory".
Súčasťou britského vojnového námorníctva je dnes tiež legendárny HMS Victory, radová loď I. triedy. Ide o najstaršiu vojnovú loď vedenú v činnej službe. Najprv bola spustená na vodu v roku 1759 a zavedená do služby v roku 1778. Zúčastnila sa tzv. Sedemročnej vojny a mnohých námorných operácií počas napoleonských vojen vrátane slávnej bitky pri Trafalgare, kde bola vlajkovou loďou admirála Nelsona.
Po vyradení slúžila takmer 100 rokov ako plávajúce skladisko. V 20. rokoch 20. storočia bolo rozhodnuté o jej reštaurovaní. Potom bola opäť zaradená do zoznamu aktívnych lodí kráľovského námorníctva. V súčasnosti je vlajkovou loďou Druhého lorda admirality a námorným múzeom. Už v čase začatia reštauračných prác patrila medzi najstaršie existujúce lode, mala za sebou od prvého spustenia na vodu už 157 rokov.
Chvost (stavovce)

Chvost () je podlhovastá končatina, ktorá sa nachádza u niektorých živočíchov na zadnom konci ich tela. Tzv. "pravý chvost" je chvost chordátov, do ktorého nezasahuje tráviaca trubica (nachádza sa celý až za análnym otvorom, je teda postanálny). U človeka je však zakrpatený a zostáva z neho len kostrč.
Širšie tento termín označuje všetky ohybné prívesky pripojené k trupu.
Funkcia.
Chvost ako orgán slúži na mnohé účely. U oviec sa v ňom skladujú tukové zásoby. U kopytníkov, ako je napríklad tur, slúži na odháňanie otravného hmyzu. U bobrov slúži na pohyb vo vodnom prostredí. Opice z rodu pavúčiaky majú na chvoste výbežok, vďaka ktorému sa s chvostom môžu veľmi dobre zachytávať na vetvách v korunách stromov. Aj ďalšie cicavce žijúce v korunách stromov využívajú chvost na pohyb, ale najmä ako kormidlo pri skákaní zo stromu na strom. Chvosty veveričiek sú také huňaté, že zachytávajú vzduch a predlžujú skok. Tiež u klokanov slúži chvost na pohyb - pomáha ako pružina pri skákaní.
Niektoré živočíchy sú schopné odvrhnúť chvost, čiže vykonať tzv. "kaudálnu autotómiu". Odvrhnúť chvost sú v prípade nebezpečenstva schopné konkrétne mnohé mlokotvaré obojživelníky, hatéria bodkovaná, niektoré jaštery, ale aj niekoľko hadov a dokonca niektoré hlodavce.
Ak chvost stratil funkciu, zvyčajne zakrpatie (stáva sa z neho rudiment, napr. u človeka kostrč). Ďalším príkladom sú leňochody a koaly. Tí sa síce pohybujú v korunách stromov, ale neskáču a pohybujú sa veľmi opatrne.
Polypeithes zo Sparty

Polypeithes alebo Polypeithés ("Polypeithes", iný prepis: "Polypeithés") bol olympijský víťaz v tethrippe v roku 484 pred Kr.
Polypeithes, syn olympionika Kallitela zo Sparty, bol na 74. olympijských hrách v roku 484 pred Kr. korunovaný olivovým vencom za víťazstvo v tethrippe. Tethrippon sa v Olympii zaviedol na 25. hrách v roku 680 pred Kr. a prvým víťazom tejto disciplíny bol Pagóndas z Téb.
Sochárske diela venované Polypeithovi a jeho otcovi Kallitelovi stáli kedysi v olympijskej "Altide". Ešte v druhom storočí si ich mohol prezrieť grécky cestovateľ Pausanias, ktorý o nich zaznamenal toto: „"Tam je umiestnený neveľký voz Sparťana Polypeitha a na samom stĺpe je Kalliteles, otec Pollypeithov, účastník v zápasení. Prvý získal víťazstvo s koňmi, Kallisthenes v zápasení. ""
Miniatúrna kniha

Miniatúrna kniha (minikniha, “kolibrík”) je veľmi malá kniha, ktorej rozmery strán nepresahujú 10 cm (resp. 4 palce = 10,16 cm). V USA sa akceptuje maximálny rozmer 3 palce = 7,62 cm. Miniatúrne knihy rozdeľujeme do 4 kategórií:
Adamivka (Kalynivský rajón)

Adamivka () je dedina ("село") na Ukrajine v Kalynivskom rajóne vo Vinnyckej oblasti. Žije tu 70 obyvateľov.
Chvost

Chvost môže byť:
Singapurské národné futsalové družstvo mužov

Singapurské národné futsalové družstvo mužov je národné družstvo mužov, ktoré reprezentuje Singapur v medzinárodných futsalových súťažiach a priateľských zápasoch. Funguje pod záštitou "Football Association of Singapore" (FAS). V novembri 2015 mu patrilo v medzinárodnom rebríčku 91. miesto.
Vrcholné podujatia.
Singapurské družstvo sa ani raz nekvalifikovalo na majstrovstvá sveta FIFA. Zúčastnilo sa dvoch kvalifikácií, v rokoch 2000 (majstrovstvá Ázie) a 2015 (majstrovstvá ASEAN), ani raz však neuspelo.
Majstrovstiev Ázie za zúčastnilo 3-krát, v rokoch 1999 až 2001, zakaždým sa však skončilo bez získania bodu posledné vo svojej základnej skupine. Na ďalších turnajoch, ako aj kontinentálnych kvalifikáciách, sa už nezúčastnilo.
Na regionálnych majstrovstvách Juhovýchodnej Ázie sa predstavilo 2-krát, prvý raz v roku 2001 v Malajzii. Po dvoch výhrach v základnej skupine a finálovej prehre s získalo striebornú medailu. Po roku 2001 sa z medzinárodnej scény odmlčalo na dlhých 14 rokov. Po tejto prestávke znova obnovilo svoje medzinárodné pôsobenie, keď sa v októbri 2015 v priateľskom stretnutí stretlo s . Následne sa v tom istom roku zúčastnilo aj svojho druhého turnaja majstrovstiev Juhovýchodnej Ázie. Prehralo na ňom všetky 4 zápasy v základnej skupine a obsadilo konečné 9. miesto.
Zborník

Zborník je publikácia, ktorá súhrnne pod spoločným názvom prináša súbor samostatných textov, ktoré majú niečo spoločné -napr. tematiku, autora (čiže všetky texty sú od jedného autora), myšlienkový či literárny smer autorov, generáciu autorov a pod. Jednotlivé časti zborníka (napr. štúdie) by mohli existovať samy o sebe. Podľa užšej definície sú texty v zborníku „spravidla aspoň rámcovo tematicky príbuzné“.
Delenie.
Pre (najmä vedecké) zborníky rozlišujeme:
Iné delenie vedeckých zborníkov je delenie na konferenčné zborníky (porov. vyššie) a nekonferenčné zborníky.
Vedecké zborníky sa môžu líšiť aj tým, či sú alebo nie sú recenzované. Príspevky do kvalitného zborníka však vždy prechádzajú recenziou.
Pridružený štát

Pridružený štát (, ) je "de facto" takmer nezávislý štát, ktorý je v dobrovoľnom zväzku s väčším štátom (väčšinou bývalá koloniálna krajina), ktorá tak zodpovedá za časť suverénnych právomocí pridruženého štátu (spravidla za zahraničnú politiku a obranu).
Rjódži Nojori

Rjódži Nojori (, * 3. september 1938, Kóbe, Japonsko) je japonský chemik.
Vyštudoval na Kjótskej univerzite a učil na Nagojskej univerzite. V roku 2001 spolu s Williamom Knowlesom získal Nobelovu cenu za chémiu za prácu na chirálne katalyzovaných hydrogenačných reakciách. Okrem nich bol v rovnakom roku za iné objavy ocenený ešte Karl Barry Sharpless.
Mandolína

Mandolína je brnkací strunový hudobný nástroj lutnového alebo mandolového typu so štíhlym, krátkym krkom s pražcami.
Objavuje sa od 16. storočia ako ľudový nástroj v Taliansku (v rôznych prevedeniach a veľkostiach). Jej predchodcom bola mandola. Jej vývoj bol ukončený v polovici 17. storočia. Od 18. storočia sa vyskytovala vo Francúzsku a v polovici 19. storočia takmer v celej Európe.
Mandolína má 46 strún, ktoré sú vedené dvojmo. Telo tvorí vypuklý korpus hruškovitého tvaru.
Existuje viacero typov mandolín:
Najobľúbenejšia je neapolská mandolína so 4 strunami, ktorá je ladená ako husle (gd1a1e²).
Mongolské národné futsalové družstvo mužov

Mongolské národné futsalové družstvo mužov je národné družstvo mužov, ktoré reprezentuje Mongolsko v medzinárodných futsalových súťažiach a priateľských zápasoch. Funguje pod záštitou "Mongolyn chölbömbögijn cholboo". Prvý medzinárodný zápas absolvovalo v roku 2011. V marci 2018 mu patrilo vo svetovom futsalovom rebríčku 106. miesto. 
Vrcholné podujatia.
Mongolské družstvo sa 2-krát pokúšalo kvalifikovať na majstrovstvá sveta FIFA, ale ani raz sa mu to nepodarilo. 
Na majstrovstvá Ázie sa rovnako ani raz nekvalifikovalo. Zúčastnilo sa 3 kvalifikácií, prvýkrát v roku 2011. V obidvoch zápasoch svojej základnej skupiny kvalifikácie hranej v Malajzii prehralo. Po štyroch rokoch sa zúčastnilo svojej druhej kvalifikácie, ktorú organizovalo práve Mongolsko. Hneď v prvom zápase dokázalo zvíťaziť nad , ale v nasledujúcich troch prehralo a obsadilo v skupine nepostupové 4. miesto. Vo svojej tretej kvalifikácii, v Thajsku v roku 2017, zvíťazilo iba nad na finálový turnaj opäť nepostúpilo.
Ralph Copeland

Ralph Copeland (* 3. september 1837, Woodplumpton, Spojené kráľovstvo† 27. október 1905, Edinburgh) bol britský astronóm.
Životopis.
V rokoch 18651867 študoval astronómiu na univerzite v Göttingene a do roku 1869 pracoval v miestnom observatóriu. 1869/1870 bol členom druhej nemeckej polárnej expedície pod vedením kapitána Carla Koldeweya. Následne pracoval v súkromnom observatóriu Williama Parsonsa na jeho sídle v írskom Birre. V roku 1874 sledoval na Mauríciu a v roku 1882 na Jamajke Prechod Venuše. Od roku 1889 do svojej smrti bol tretím riaditeľom "Royal Observatory Edinburgh".
Objavil 35 NGC-objektov, väčšinu z nich 72-palcovým teleskopom Williama Parsonsa. Sedem z nich v súhvezdí Leva bolo pomenovaných "Copeland-Septett".
Copeland

Copeland môže byť:
Marguerite Laugierová

Marguerite Laugierová, (* 12. september 1896† 10. jún 1976) bola francúzska astronómka.
V rokoch 19301950 pracovala v observatóriu v Nice. V astronomických kruhoch bola známa ako "Madame Laugier". Objavila 21 asteroidov. Je po nej pomenovaný asteroid 1597 Laugier.
Hurikán Patricia

Hurikán Patricia bol najintenzívnejšia tropická cyklóna aká bola kedy zaznamenaná na Západnej hemisfére, podľa baromerického tlaku a všeobecne najsilnejšia v zmysle zaznamenania maximálnej rýchlosti vetra. Vznikla uprostred októbra 2015 v blízkosti Mexického zálivu. Prvýkrát bola klasifikovaná ako tropická depresia dňa 20. októbra. Jej počiatočný vývoj bol pomalý, iba s jedným zosilnením v deň jej klasifikácie. Neskôr však zoslabol na tropickú búrku a bol nazvaný menom Patricia, čím sa stal dvadsiatouštvrtou pomenovanou búrkou v tohtoročnej sezóne hurikánov.
Ex’s &amp; Oh’s

„Ex’s &amp; Oh’s“ je debutový singel americkej speváčky Elle King, z jej debutového albumu "Love Stuff" z roku 2015. Vydaný bol dňa 23. septembra 2014 ako hlavný singel z albumu cez vydavateľstvo RCA Records. Skladba si získala úspech v rockovom žánri, dosiahla 1. miesto v americkom rebríčku Hot Rock Songs, pričom sa neskôr dostala do adult popových rozhlasových staníc. V júni 2015 bol singel certifikovaný zlatou platňou asociáciou Music Canada.
Kompozícia.
„Exs &amp; Oh’s“ je rýchla rocková skladba, ktorá v sebe spája prvky alternatívneho rocku, blues rocku a južanského rocku. Skladbu napísala Elle King spoločne s producentom Daveom Bassettom. Medzi použité nástroje v skladbe patrí banjo, gitara a bicie a počuteľný je výrazný vplyv country.
Klinček lesklý

Klinček lesklý ("Dianthus nitidus") je trváca rastlina z čeľade silenkovité ("Caryophyllaceae"). Je to západokarpatský paleoendemit. Na Slovensku je zákonom chránený.
Rozšírenie.
Druh sa delí na dva poddruhy:
Opis.
Vytvára hustý porast nad ktorý rastú kvitnúce výhonky vysoké 10 až 30 cm s piatimi ružovými zúbkatými lupeňmi. Byľ nemá konáre, je holá. Je to trvalá rastlina, hemikryptofyt. Kvitne v júli, opeľujú ju prevažne motýle. Rastie na skalách pri nízkych trávnych porastoch. Rastie v nadmorskej výške , len na vápencovom podklade. Kvitne v júli a auguste.
Rosička okrúhlolistá

Rosička okrúhlolistá ("Drosera rotundifolia") je mäsožravá rastlina z rodu "Drosera" rastúca v rašeliniskách, mokradiach a močiaroch. Patrí k najbežnejším druhom rosičiek – je rozšírená v celej severnej Európe, na Sibíri, v Severnej Amerike, Japonsku a na Novej Guinei.
Opis.
Rosička okrúhlolistá je charakteristická jasne červenou farbou, na ktorú v kombinácii s lepkavou sladkastou látkou vábi drobný hmyz, ktorý jej slúži ako potrava. Od júla do augusta kvitne ružovo až bielo. Kvety sa nachádzajú pomerne vysoko nad listami. Semienka sú čierne 1 – 1,5 mm dlhé. Kvety sa otvárajú v závislosti na osvetlení a celé kvetenstvo sa natáča v závislosti na polohe slnka na oblohe. Rosičky sú viacročné a môžu sa dožívať aj viac ako 50 rokov.
V zimnom období rosička okrúhlolistá vytvára takzvaný hibernákulum – tesne združené listy blízko pri zemi, čo jej umožňuje prestáť chladné zimné počasie.
Zriedkavo sa krížia s rosičkou anglickou ("Drosera Anglica" Mert. Et Koch) a vzniká kríženec rosička obrátenovajcovitá ("Drosera" x "obovata" Mert. et Koch).
Mäsožravosť.
Živí sa hmyzom, ktorý priťahuje svojou jasne červenou farbou a lepkavými kvapkami obsahujúcimi sladkú látku, ktoré pokrývajú listy. Mäsožravý spôsob obživy rosička vyvinula v dôsledku nedostatku živín v kyslých biotopoch kde rastie. Na rozpustenie chyteného hmyzu prilepeného k výrastkom na listoch používa enzýmy a získava tak dusičnany a iné výživné látky.
Rozšírenie.
V Severnej Amerike rastie vo všetkých častiach Kanady okrem kanadských prérií a tundry; vyskytuje sa na južnej Aljaške, na severozápadnom pobreží Pacifického oceánu a pozdĺž Apalačských vrchov ďalej na juh až do štátov Georgia a Louisiana.
Rastie vo veľkej časti Európy vrátane Britských ostrovov, vo Francúzsku, krajinách Beneluxu, Nemecku, Dánsku, Švajčiarsku, Česku, Slovensku, Poľsku, Bielorusku, Pobaltí, Švédsku a Fínsku, ďalej v severnom Španielsku, Rumunsku, na Islande a v južných častiach Nórska a Grónska. Riedko sa vyskytuje v Rakúsku, Maďarsku a v niektorých ďalších balkánskych krajinách.
V Ázii rastie na Sibíri a v Japonsku, v častiach Turecka, v oblasti Kaukazu, polostrovu Kamčatka, v Južnej Kórei a na Novej Guinei.
Rozšírenia na Slovensku.
Rosička okrúhlolistá sa vyskytuje po celom území s výnimkou teplých oblastí.
Ochrana.
Na Slovensku je jej zber zakázaný, rastlina patrí medzi zraniteľné druhy a je zákonom chránená. V Česku ide o silno chránený druh. Je chránená aj v Poľsku, Srbsku, Nemecku a Švajčiarsku.
Použitie.
Rosička sa používa na liečenie, je súčasťou niektorých liekov. Zriedkavo sa pestuje v zbierkach, najmä medzi pestovateľmi mäsožravých rastlín.
Hull

Hull môže byť:
Kríženie

Kríženie môže byť:
Hybrid

Hybrid môže byť:
Čínske národné futsalové družstvo žien

Čínske národné futsalové družstvo žien je národné družstvo žien, ktoré reprezentuje Čínu v medzinárodných futsalových súťažiach a priateľských zápasoch. Pôsobí pod záštitou "Chinese Football Association" (CFA). Prvý medzinárodný zápas absolvovalo v roku 2013. Jeho najlepším výsledkom sú piate miesto na Majstrovstvách Ázie 2015 a štvrté miesto na Ázijských halových hrách 2017.
Vrcholné podujatia.
Čínske družstvo sa predstavilo na dvoch turnajoch Ázijských halových hier, prvýkrát v roku 2013. V základnej skupiny bodovalo iba v jednom zápase, keď remizovalo s a obsadilo 3. miesto vo svojej základnej skupine. O 4 roky neskôr v Ašchabade postúpilo do semifinále a obsadilo napokon 4. miesto.
Na prvých majstrovstvách Ázie žien, ktoré sa konali v roku 2015, bodovalo rovnako iba v jedinom zápase. Po dvoch prehrách so skúsenejšími súpermi z a a výhre nad obsadilo vo svojej základnej skupine 3. a celkovo na turnaji 5. priečku. Na turnaji v roku 2018 postúpilo zo základnej skupiny, ale vo štvrťfinále nestačilo na .
Autá 2

Autá 2 (angl. Cars 2) je animovaný film štúdia Pixar z roku 2011. Je to pokračovanie filmu Autá z roku 2006. Premiéra filmu sa uskutočnila 24. júna 2011 v USA. O réžiu 106 minútového filmu sa postaral John Lasseter.
Dej filmu.
Hlavným hrdinom je tak ako v predchádzajúcom filme "Autá" pretekár Blesk McQueen.
Slovenský dabing.
V slovenskom znení:
Montaña Clara

Montaña Clara (vyslov: [montaɲa klaɾa]) (španielsky znamená „svetlá hora“), je malý neobývaný ostrovček patriaci do tzv. súostrovia Chinijo, v severovýchodnej časti Kanárskych ostrovov, len kúsok (asi ) severozápadne od La Graciosa. Rozloha je len ². Najvyšší bod ostrova je nad morom.
Je to útočisko pre morské vtáky, ostrov je súčasťou integrovanej prírodnej rezervácie Los Islotes, ktorý je súčasťou prírodného parku súostrovia Chinijo. V auguste roku 2007 bol ostrov ponúknutý na predaj dedičom posledného majiteľa, ktorým je Mariano López Socas, ktorý bol starostom malého mesta Lanzarote. Požadovaná cena bola 9 miliónov eur.
Hongkonské národné futsalové družstvo žien

Hongkonské národné futsalové družstvo žien je národné družstvo žien, ktoré reprezentuje Hongkong v medzinárodných futsalových súťažiach a priateľských zápasoch. Pôsobí pod záštitou "The Hong Kong Football Association" (HKFA). Prvý medzinárodný zápas absolvovalo v roku 2013. Jeho najlepším výsledkom je šieste miesto na Majstrovstvách Ázie 2015.
Vrcholné podujatia.
Hongkonské družstvo sa predstavilo na dvoch turnajoch Ázijských halových hier, prvýkrát v roku 2013. V základnej skupine bodovalo iba v jednom zápase, keď vyhralo nad , obsadilo 4. miesto vo svojej základnej skupine a do play-off nepostúpilo.
Na prvých majstrovstvách Ázie žien, ktoré sa konali v roku 2015, bodovalo rovnako iba v jedinom zápase. Po dvoch prehrách s a domácou Malajziou a remíze s obsadilo vo svojej základnej skupine 3. a celkovo na turnaji 6. priečku. Na svojom druhom turnaji o 3 roky neskôr skončilo opäť už v základnej skupine, keď dokázalo zvíťaziť iba nad .
Agias z Farsalu

Agias ("Agias") bol olympijský víťaz v pankratiu v roku 484 pred Kr.
Agias, syn Aknonia z tesálskeho Farsalu, bol na 74. olympijských hrách v roku 484 pred Kr. ovenčený olivovou ratolesťou po víťazstve v pankratiu. Okrem olympijského víťazstva si v tejto disciplíne vybojoval aj tri víťazstvá na pýthijských hrách a po päť víťazstiev na nemejských a na isthmiských hrách. Pankration sa v Olympii zaviedol na 33. hrách v roku 648 pred Kr. Bol to pästiarský zápas, pri ktorom boli dovolené všetky zápasnícke chmaty, údery päsťou, kopanie a vykrúcanie údov.
Sochu atléta Agia objavili francúzski archeológovia počas vykopávok v Delfách v roku 1894. Je dobrou kópiou bronzovej skulptúry od vynikajúceho sochára Lysippa zo Sikyónu. Jeho socha patrila k súsošiu znázorňujúcich členov rodiny tesálskych kniežat. Delfská skupina má nápis vo veršoch, ktorý umožňuje identifikovať jednotlivé postavy. Nápis týkajúci sa Agia okrem iného hlása, že bol synom Aknonia z Farsalu a tiež počet jeho víťazstiev na panhelénskych hrách. Zaujímavé však je, že tento delfský nápis je takmer zhodný s nápisom vyrytým na podstavci (alebo platni), ktorý našli a okopírovali priamo vo vlasti Agia v roku 1811 dvaja archeológovia, Nemec barón Stackelberg a Dán Brøndsted. Tento podstavec bol pravdepodobne časťou skupinového portrétu tesálskych kniežat, ktorý u majstra objednali občania Farsalu (aj Agiov pravnuk Daochos, zástupca Tesálie v delfskej amfiktyónii) a zrejme kópie týchto sôch venovali (okolo roku 337 pred Kr.) delfskej svätyni.
Oba nápisy preskúmal a následne v roku 1897 zverejnil nemecký epigraf a archeológ Erich Preuner. Nápis Agiovho podstavca z Farsalu uvádza o tri víťazstvá viac z pýthijských hier ako delfský. Preuner rozdiel v počte pýthijských víťazstiev na nápisoch vysvetlil tak, že v jeho rodnom meste si mohli dovoliť zaznamenať nepravdivý údaj, ale na posvätnom území Delf museli uviesť pravdu.
Slovenské národné futsalové družstvo žien

Slovenské národné futsalové družstvo žien je národné družstvo žien, ktoré reprezentuje Slovensko v medzinárodných futsalových súťažiach a priateľských zápasoch. Pôsobí pod záštitou Slovenského futbalového zväzu (SFZ), resp. jej futsalovej sekcieSlovenský futsal (SF). Bolo schválené v júni 2014 a prvý medzinárodný zápas absolvovalo ešte v tom istom roku, keď sa zúčastnilo turnaja vyšegrádskej štvorky. Jeho prvým trénerom sa stal Patrik Beer.
Výsledky.
Prvý zápas absolvovalo slovenské družstvo 7. decembra 2014, keď sa zúčastnilo turnaja vyšegrádskej štvorky v Ostrave, v Česku. V stretnutí s reprezentáciou (tá absolvovala medzinárodný debut v decembri 2012) prehralo . V druhom stretnutí zaznamenalo výhru nad českým družstvom žien do 19 rokov v pomere a turnaj zakončilo prehrou s . Prvé víťazstvo získalo o 3 mesiace neskôr v druhom z dvoch priateľských zápasov proti domácemu českému výberu v pomere .
"Aktualizované 23. novembra 2015"
Zostava.
Zostava družstva vo februári 2015:
Prykarpatskyj nacionaľnyj universytet imeni Vasyľa Stefanyka

Prykarpatskyj nacionaľnyj universytet imeni Vasyľa Stefanyka (dosl. "Prikarpatská národná univerzita Vasyľa Stefanyka", ) je najstaršia a najväčšia univerzita v Ivano-Frankivsku. Vznikla v roku 15. marca 1940.
Sojuz T-11

Sojuz T-11 () bol sovietsky pilotovaný kozmický let v rámci programu Sojuz. Sojuz T-11 vyštartoval 3. apríla 1984 z kozmodrómu Bajkonur k stanici Saľut 7. Na palube lode bol aj prvý indický kozmonaut Rákeš Šarma.
Na palube stanice bolo prvýkrát 6 kozmonautov naraz a posádka Sojuzu T-11 spoločne so stálou posádkou stanice (Oleg Aťkov, Leonid Kizim, Vladimir Solovjov) zvládla 12 experimentov. Rákeš trikrát denne predvádzal rad pozícií pri cvičení jógy.
Lunetic

Lunetic je česká hudobná skupina. Jej členmi sú Václav Jelínek, David Škach, Martin Kocián a Aleš Lehký. Skupina sa preslávila predovšetkým na konci 90. rokov 20. storočia.
Kapelu založili v roku 1995 Martin Kocián a Aleš Lehký. Keď členovia vymýšľali názov pre skupinu, napadlo ich anglické "Lunatic" (blázni, šialenci). Aby ho trochu počeštili, zmenili toto slovo na Lunetic.
V roku 1998 prišiel veľký zlom, keď si ich všimol producent Stano Šimor. Lunetic začali spievať po česky, napísali hit ""Mama" a začali moderovať televíznu hitparádu ESO.
Hit "Mama"" sa rýchlo uchytil a skupina Lunetic sa dostala na predné priečky českých hitparád. Táto obľuba trvala v rokoch 1998 - 2000, kedy kapela získala tretie miesto na Českom slávikovi.
Skupina sa rozpadla v roku 2003. Po rozpade sa ešte snažil uchytiť Václav Jelínek, keď vydal rockovo ladený album "Pod vodou". Vlastné CD tiež vydal Martin Kocián.
Členovia Lunetic sa dali znovu dohromady v roku 2008. Vydali nový album so všetkými svojimi najväčšími hitmi a DVD so všetkými videoklipmi. K tejto príležitosti usporiadali dva koncerty - v Prahe a v Liberci.
V roku 2011 vydali zatiaľ posledný album Na vlnách, ktorý je celý autorský. Producentom je Václav Jelínek.
Chomutynci

Chomutynci () je dedina ("село") na Ukrajine v Kalynivskom rajóne vo Vinnyckej oblasti. Žije tu 670 obyvateľov.
West Ham (rozlišovacia stránka)

West Ham môže byť:
Pre hrsť dolárov

Pre hrsť dolárov () je taliansko-španielsky spaghetti western režiséra Sergia Leoneho, ktorý vyšiel v roku 1964. Ide o prvý diel tzv. "dolárovej trilógie" (nasledujú po ňom filmy Pre hrsť dolárov navyše a Dobrý, zlý a škaredý).
Dej sleduje samotárskeho pištoľníka, ktorý proti sebe poštve dva znepriateľené gangy ovládajúce jedno malé mestečko na hranici Spojených štátov a Mexika.
Archedamos z Élidy

Archedamos ("Archedamos") bol olympijský víťaz v zápasení dorastencov v roku 396 pred Kr.
Archedamos, syn Xenia z Élidy, zvíťazil na 96. olympijských hrách v zápasení dorastencov (palé paidón). V Olympii sa táto disciplína zaviedla na 37. hrách v roku 632 pred Kr. a jej prvým víťazom bol Hipposthenes zo Sparty. 
Socha olympionika Archedama stála kedysi v olympijskej "Altide". Ešte v druhom storočí si ju medzi sochami olympijských víťazov mohol prezrieť cestovateľ a spisovateľ Pausanias, ktorý uvádza: „"Ďalej je Archedamos, syn Xeniov, tiež rodom Éliďan, rovnako víťaz medzi chlapcami, a to v zápasení. Sochy týmto ľuďom, ktorých som vymenoval, vytvoril sikyónsky Alypos, žiak Naukyda z Argu"".
Alypos

Alypos ("Alypos") môže byť:
Harasymivka (Kalynivský rajón)

Harasymivka () je dedina ("село") na Ukrajine v Kalynivskom rajóne vo Vinnyckej oblasti. Žije tu 24 obyvateľov.
Regionálny rýchlik

Regionálny rýchlik bola kategória vlakov Železničnej spoločnosti Slovensko. Na Slovensku sa používalo od GVD 2015/2016. Vznikli preradením vybraných spojov z kategórie rýchlik. Spravidla majú rovnaké zastávky a idú v takte s rýchlikmi, ale majú oproti nim skrátenú trasu. Dôvodom bolo použitie vozňov obstarávaných formou eurofondov na tieto spoje, keďže po novom sa vlaky RR považujú za regionálne, nie diaľkové spoje, na ktoré sa spravidla eurofondové vozne použiť nemôžu. 
Radenie regionálnych rýchlikov je podobné ako pri rýchlikoch - až na niekoľko málo výnimiek je radený vozeň prvej triedy (s povinnou rezerváciou miest na sedenie) i vozeň umožňujúcie prepravu bicyklov, opäť na základe povinnej rezervácie.
Spoje.
Linka Bratislava – Trenčín – Žilina
Linka Bratislava – Žilina – Košice
Bratislava – Žilina – Prešov – Humenné
Linka Zvolen - Košice
Linka Bratislava – Zvolen – Banská Bystrica
Linka Bratislava – Nové Zámky / Levice
Linka Košice - Čop - Mukačevo
Linka Poprad - Stará Ľubovňa - Muszyna
Polly Samsonová

Polly Samsonová (* 29. apríl 1962) je britská spisovateľka a novinárka, manželka rockového gitaristu známeho z pôsobenia v skupine Pink Floyd, Davida Gilmoura.
Život.
Jej otec bol diplomatický korešpondent a redaktor novín Lance Samson († 4. február 2013) a matka spisovateľka Esther Cheo Ying čínskeho pôvodu. So svojím prvým manželom, spisovateľom Heathcotom Williamsom má syna Charlieho. V roku 1994 počas turné Pink Floyd – "The Division Bell Tour" sa vydala za Davida Gilmoura, s ktorým má tri deti (Joe, Gabriel, Romany). Momentálne žijú v Západnom Sussexe.
Na predposlednom albume Pink Floydu, "The Division Bell" (1994) je uvedená ako spoluautorka siedmich skladieb, kde písala hlavne texty. Spoluautorkou je aj na poslednom albume skupiny, "The Endless River" (2014), kde napísala text pre jednu jedinú skladbu, v ktorej spieva David. Taktiež pracovala so svojím manželom aj na jeho sólových albumoch "On an Island" (2006) a "Rattle That Lock" (2015).
Polly Samson vydala aj zbierku poviedok "Lying in Bed" (1999) a novelu "Out of the Picture" (2000). Vydala aj novelu "The Kindness" (2015). Kratšími poviedkami a príbehmi prispela aj do viacerých kníh.
Pompeje (rozlišovacia stránka)

Pompeje môže byť:
Sofijivka (Kalynivský rajón)

Sofijivka () je dedina ("село") na Ukrajine v Kalynivskom rajóne vo Vinnyckej oblasti. Žije tu 314 obyvateľov.
Pavol Breier (1953)

Pavol Breier (* 14. marec 1952, Bratislava) je slovenský dokumentárny fotograf, pedagóg, horolezec a cestovateľ.
Vo fotografickej tvorbe sa venuje hlavne dokumentárnej, reportážnej, krajinnej, reklamnej a divadelnej fotografii. 
Od konca 70. rokov programovo tvorí cykly z horských oblastí, tematicky zamerané na vysokohorskú prírodu a život ľudí v horách (cykly Orava, Pamír, Himaláje, Tibet a i.). Svoju tvorbu často prezentuje na kolektívnych aj autorských výstavách na Slovensku i v zahraničí. Je autorom, resp. spoluautorom viacerých obrazových publikácií, publikácií a katalógov o výtvarnom umení a fotografické práce uverejňuje v domácich i zahraničných časopisoch.
Ako pedagóg externe vyučoval na Vysokej škole výtvarných umení v Bratislave, Vysokej škole múzických umení v Bratislave. V súčasnosti pôsobí ako interný pedagóg na Paneurópskej vysokej škole v Bratislave. 
Patrí medzi zakladateľov združenia Kailás, kde vedie a organizuje fotografické kurzy a workshopy.
Dielo.
(V rokoch 1977 – 2015 vyše 40 samostatných výstav a účasť na desiatkach kolektívnych výstav na Slovensku a v zahraničí.)
Turbina corymbosa

Turbina corymbosa (syn. Rivea corymbosa) je veľká drevnatá popínavá rastlina z čeľade pupencovité. Pochádza z Ameriky, kde sa vyskytuje od juhu Mexika po Argentínu. V Latinskej Amerike sa používajú aj jej nasledovné pomenovania: "xtabentún", "coaxihuitl", "bado", "ololiuqui alebo konope (corymbosa)."
Charakteristika.
Pre jej veľké srdcovité listy a zvonkovité biele kvety sa pestuje najmä ako ozdobná rastlina. Na Kube sa jej chutný nektár využíva na získavanie priehľadného a aromatického medu.
Obľubuje mierne teplé podnebie a je citlivá na mrazy. V mayskom jazyku, yucatéčtine, znamená názov “xtabentún” 'popínava rastlina, ktorá rastie na kameni'. Tento názov je odvodený z povesti o ženskom démonovi Xtabay.
Semená rastliny sú okrúhle, tmavohnedej kávovej farby a obsahujú amid kyseliny lysergovej, hydroxyetylamid kyseliny lysergovej a ergnovín. Mixtékovia, Mazatékovia, Činantékovia a Zapotékovia ich využívali pri veštení, hľadaní stratených osôb a objektov a pri diagnostikovaní chorôb. V dávnych časoch sa tieto semená používali na obradoch, ktoré predchádzali obetným rituálom osôb, keďže požitie semien spôsobovalo menšiu bolesť, odosobnenie a následne spánok.
V roku 1941 Richard Evans Schultes určil taxonómiu rastliny. V auguste roku 1960 Albert Hofmann opísal a izoloval psychotropné látky tejto rastliny.
Wade Davis v druhej kapitole svojej knihy "Rieka - výskumy a objavy v Amazonskom pralese" ("One River: Explorations and Discoveries in the Amazon Rain Forest"), kladie dôraz na fakt, že rastlina, ktorá bola už pred príchodom dobyvateľov používaná Aztékmi, sa odlišuje od LSD iba tým, že namiesto dvoch atómov vodíka má dve etylové skupiny.